Președintele Vladimir Putin pune la cale o răzbunare cruntă, după ce rușii au fost înlăturați de la Jocurile Olimpice care se vor desfășura în vara lui 2024. Ce a decis să facă liderul de la Kremlin?
Președintele francez Emmanuel Macron a precizat că ar dori ca în perioada Jocurilor Olimpice de la Paris să existe „un armistițiu olimpic” și atacurile din Ucraina să înceteze. Putin a reacționat și spune că nu va respecta cererea președintelui Franței.
În timpul vizitei în China, liderul rus a declarat că aceste „principii olimpice” sunt „foarte corecte”. Însă, a menționat că „oficialii sportivi internaționali de astăzi nu se supun principiilor Cartei Olimpice”, potrivit The Moscow Times.
Putin a amintit că sportivii ruși au fost excluși de la Jocurile Olimpice, prin urmare nu va respecta solicitarea Franței de a renunța la loviturile planificate în Ucraina în perioada respectivă. „Nu le-au permis sportivilor noștri să participe la Jocurile Olimpice sub steagul nostru, cu imnul nostru național.
Comit încălcări ale regulilor împotriva noastră și cer respectarea lor de către noi. Dragi prieteni: nu vom ajunge așa departe. Nimeni nu a ajuns vreodată la un acord în acest fel”, a declarat Vladimir Putin.
De altfel, Moscova vrea să desfășoare un eveniment sportiv similar în toamna acestui an, având în vedere că Rusiei, dar și aliatului Belarus, li s-a interzis să participe la Jocurile Olimpice de la Paris.
Emmanuel Macron a susținut ideea potrivit căreia armistițiul olimpic ar putea ajuta, totodată, la o posibilă negociere între ruși și ucraineni. Această acțiune ar putea duce la sfârșitul războiului dintre cele două state, susține președintele francez.
„Rusia ar trebui să permită iniţierea oricărei iniţiative diplomatice utile pentru începerea unor negocieri, cu respectarea dreptului internaţional şi a intereselor legitime ale Ucrainei”, a spus Macron, în timpul întrevederii cu preșeintele Chinei. De asemenea, Xi Jinping susține ideea lui Macron.
Între timp, Rusia își continuă atacurile masive asupra Ucrainei. Situația este critică, mai ales în Harkov, aici unde au avansat cu viteză și au ocupat mai multe așezări. În perioada 9 – 15 mai, peste 270 de kilometri pătrați din Ucraina au ajuns în mâinile rușilor.